section_heading: Visokokvalitetna reprodukcija zvuka
paragraph_text: U potrazi za što vjernijom reprodukcijom zvuka niskofrekventna pojačala su prošla dug razvojni ciklus, od prvih pretpojačala s elektronskim cijevima, preko pretpojačala s bipolarnim i/ili unipolarnim tranzistorima pa sve do pretpojačala koja koriste operaciona pojačala. Premda se danas u profesionalnoj studijskoj tehnici i komercijalnim primjenama koristi digitalni oblik procesiranja električnog tonskog signala, vrhunski ljubitelji visoke vjernosti reprodukcije nerijetko i dalje posižu za tradicionalnim rješenjima kao što su to pretpojačala i pojačala snage s elektronskim cijevima.